TM สู่ครึ่งปีหลังไฮซีซั่น
ผู้บริหาร TM เปิดเผยว่า แนวโน้มผลการดำเนินงานในช่วงครึ่งหลังปี 62 คาดจะเติบโตต่อเนื่องจากในช่วงครึ่งปีแรก เนื่องจากเป็นช่วงไฮซีซั่นธุรกิจโรงพยาบาล
ผู้บริหาร TM เปิดเผยว่า แนวโน้มผลการดำเนินงานในช่วงครึ่งหลังปี 62 คาดจะเติบโตต่อเนื่องจากในช่วงครึ่งปีแรก เนื่องจากเป็นช่วงไฮซีซั่นธุรกิจโรงพยาบาล
14 ก.ย. 2562

คุณค่าบริษัท
จากข้อมูลผู้บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า แนวโน้มผลการดำเนินงานในช่วงครึ่งหลังของปี 2562 คาดจะเติบโตต่อเนื่องจากในช่วงครึ่งปีแรก เนื่องจากเป็นช่วงไฮซีซั่นของธุรกิจโรงพยาบาล ส่งผลให้บริษัทรับออเดอร์มากขึ้น
อีกทั้งยังได้รับอานิสงส์จากโรงพยาบาลรัฐบาลที่มีงบประมาณออกมา เพื่อซื้ออุปกรณ์ทางการแพทย์ และโรงพยาบาลเอกชนยังใช้จ่ายงบประมาณอย่างต่อเนื่องเช่นเดียวกัน น่าจะผลักดันให้ได้รับออเดอร์จากกลุ่มโรงพยาบาลเพิ่มมากขึ้นกว่าปกติ
ทั้งนี้ บริษัทคาดว่ารายได้ปี 2562 จะอยู่ที่ 650-700 ล้านบาท เติบโตจากปี 2561 ที่มีรายได้อยู่ที่ 648 ล้านบาท จากภาพรวมอุตสาหกรรมการขายอุปกรณ์ทางการแพทย์ที่ยังมีทิศทางการเติบโตอย่างต่อเนื่อง ประกอบกับบริษัทยังได้เซ็นสัญญาเป็นตัวแทนจำหน่ายสินค้ากับบริษัท BD ประเทศสวิตเซอร์แลนด์ และ Marubeni  ประเทศญี่ปุ่น ส่งผลให้คาดว่าผลการดำเนินงานในปีนี้จะเป็นไปตามเป้าหมายที่ตั้งไว้
นอกจากนี้บริษัทยังคาดว่าอัตรากำไรสุทธิจะสูงกว่าปีก่อนที่มีอัตรากำไรสุทธิอยู่ที่ 7.45% และจะรักษาอัตรากำไรขั้นต้นให้ไม่ต่ำกว่า 40% เนื่องจากบริษัทมีการควบคุมต้นทุนได้อย่างมีประสิทธิภาพ ประกอบกับในขณะนี้ยังอยู่ระหว่างมองหาสินค้าใหม่เข้ามาจำหน่าย เพื่อเพิ่มมาร์จิ้นให้มีการปรับตัวสูงขึ้นในอนาคต
ส่วนผลการดำเนินงานไตรมาส  2 สิ้นสุดวันที่ 30 มิถุนายน 2562 บริษัทมีรายได้รวมขยับขึ้นมาอยู่ที่ 160.31 ล้านบาท จากงวดเดียวกันของปีก่อน 153.46 ล้านบาท โดยยอดขายในกลุ่มผลิตภัณฑ์อุปกรณ์และวัสดุสิ้นเปลืองเพิ่มขึ้น ส่งผลให้บริษัทมีกำไรสุทธิขยับขึ้นมาอยู่ที่ 12.33 ล้านบาท หรือ 0.040 บาทต่อหุ้น จากงวดเดียวกันของปีก่อนมีกำไรสุทธิ 10.15 ล้านบาท หรือ 0.033 บาทต่อหุ้น
ขณะที่ผลการดำเนินงานงวด 6 เดือนแรก สิ้นสุดวันที่ 30 มิถุนายน 2562 บริษัทมีรายได้รวมขยับขึ้นมาอยู่ที่ 364.03 ล้านบาท จากงวดเดียวกันของปีก่อน 302.97 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 34.01 ล้านบาท หรือ 0.110 บาทต่อหุ้น จากงวดเดียวกันของปีก่อนมีกำไรสุทธิ 19.32 ล้านบาท หรือ 0.063 บาทต่อหุ้น
เมื่อวิเคราะห์ฐานะทางการเงินของบริษัทเพื่อเป็นตัวแปรในการตัดสินใจพบว่า ฐานะทางการเงินของบริษัทค่อนข้างแข็งแกร่ง เพราะบริษัทมีสินทรัพย์หมุนเวียนมากถึง 533.52 ล้านบาท เมื่อนำมาเทียบกับหนี้สินหมุนเวียนเพียง 287.25 ล้านบาท ได้ค่า CURRENT RATIO อยู่ที่ระดับ 1.85 เท่า แสดงว่า บริษัทมีสภาพคล่องทางการเงินมากเกินความจำเป็น และอาจเผชิญกับปัญหาทุนจมในอนาคต
ส่วนปัญหาหนี้สินของบริษัทไม่มีอะไรที่ต้องเป็นห่วง เพราะบริษัทมีหนี้สินรวมแค่ 306.09 ล้านบาท เมื่อนำมาเทียบกับส่วนของผู้ถือหุ้นที่มีอยู่ 419.59 ล้านบาท ได้ค่า D/E อยู่ที่ระดับ 0.72 เท่า แสดงว่า บริษัทไม่มีปัญหาหนี้สินมารบกวนการดำเนินงานแต่อย่างใด
สิ่งสำคัญ ราคาหุ้นมีโอกาสไปได้อีก เพราะค่า P/E อยู่ที่ 11.93 เท่า ค่า P/BV อยู่ที่ 1.79 เท่า ถือว่าราคายังไม่แพงมาก
…
ผู้ถือหุ้นรายใหญ่
รายชื่อกรรมการ